hotchpotch/miracl-hf-unified huggingface dataset:
खेवड़ा नमक खान
खेवड़ा नमक खान () पाकिस्तान के पंजाब प्रान्त के झेलम ज़िले में राष्ट्रीय राजधानी इस्लामाबाद से १६० किमी दूर स्थित नमक की एक प्रसिद्ध खान है जहाँ से सदियों से सेंधा नमक खोदकर निकाला जा रहा है। यह नमक कोह (नमक पर्वतों) की निचली पहाड़ियों में स्थित हैं और भारतीय उपमहाद्वीप में नमक की सबसे पुरानी लगातार उत्पादन करती आ रही नमक की खानों में से हैं। इसमें सेंधे नमक का बहुत ही बड़ा भण्डार है जिसकी तादाद २२ करोड़ टन अनुमानित की गई है। हर साल इसमें से ४.६५ लाख टन निकाला जाता है और इस दर पर यह खान अभी और ५०० वर्षों तक नमक दे सकती है। यह दुनिया की दूसरी सबसे बड़ी नमक की खान मानी जाती है।
इस खान में पहाड़ के अन्दर सुरंगे कर के और नीचे की तरफ़ खोदकर नमक निकाला जाता है। नमक निकालते हुए ध्यान रखा जाता है कि केवल ५०% निकाला जाए और ५०% छोड़ दिया जाए जो खान के अन्दर पत्थरीली दीवारों और स्तंभों के रूप में खान के ढाँचे को सहारा दिए हुए है। खोदते हुए यहाँ बहुत से कमरे बन चुके हैं। अगर इसे एक इमारत के रूप में देखा जाए तो कुल मिलकर १९ मंजिलें हैं, जिनमें से ११ मंजिलें ज़मीन के नीचे बन चुकी हैं। सुरंगें पहाड़ के अन्दर ७३० मीटर (२,४०० फ़ुट) पहुँच चुकी हैं और अगर सभी सुरंगों की लम्बाई मिलाई जाए तो ४० किलोमीटर तक का रास्ता खोदा जा चुका है। यहाँ से निकलने वाले नमक का रंग सफ़ेद, गुलाबी और लाल है और कहीं-कहीं पर लाल और सफ़ेद रंगों की सुन्दर धारियाँ नज़र आती हैं।
ऐतिहासिक रूप से पूरे उत्तर भारतीय उपमहाद्वीप में खनिज पत्थर के नमक को 'सेंधा नमक' या 'सैन्धव नमक' कहा जाता है जिसका मतलब है 'सिंध या सिन्धु के इलाक़े से आया हुआ'। अक्सर यह नमक इसी खान से आया करता था। सेंधे नमक को 'लाहौरी नमक' भी कहा जाता है क्योंकि यह व्यापारिक रूप से अक्सर लाहौर से होता हुआ पूरे उत्तर भारत में बेचा जाता था।
खेवड़ा के सम्बन्ध में एक लोक-मान्यता है कि जब सिकंदर महान ने हिंदुस्तान पर धावा बोला तो खेवड़ा के इलाक़े में उसकी फ़ौजें आई। वहाँ देखा गया कि उनके घोड़े पत्थरों को चाट रहे थे। ग़ौर से देखने पर मालूम हुआ कि उनमें बहुत नमक था और पूरे पहाड़ों में नमक था। तभी से यहाँ से नमक निकाला जा रहा है। मुग़ल ज़माने में उत्तर भारत में बहुत सा नमक राजस्थान की सांभर झील से आता था लेकिन उस से कहीं ज़्यादा खेवड़ा से निकलकर हिन्दुस्तान-भर में बेचा जाता था। कुछ हस्तशिल्पी इस पत्थरीले नमक की तश्तरियाँ और दीपक बना के बेचा करते थे।
खेवड़े की नमक खान सैलानियों के लिए अब एक आकर्षण-केंद्र बन गई है। यहाँ सेंधे नमक से किया गया तरह-तरह का निर्माण उनके लिए दिलचस्प होता है, जिनमें यह शामिल हैं:
रागिनी खन्ना
रागिनी खन्ना एक भारतीय टेलीविजन अभिनेत्री है। वे कई धारावाहिकों में कार्य कर चुकी है जिसकी शुरुआत उन्होंने "भास्कर भारती" और "राधा की बेटियां कुछ कर दिखाएंगी" से की। "ससुराल गेंदा फुल" में मुख्य भूमिका अदा करने के लिये जाती है जो स्टार प्लस पर प्रसारित किया जाता था। वे गोविंदा की भांजी और कृष्णा अभिषेक (कॉमेडी सर्कस) व टीवी अभिनेत्री सौम्या सेठ की ममेरी बहन है। रागिनी ने 2011 में ओमप्रकाश मेहरा का फिल्म तीन थे भाई , और 2013 में पंजाबी फिल्मे भाजी इन प्राब्लम में काम किया।  भाजी इन प्राब्लम ने बाक्स आफिस पर अच्छा कलेक्शन किया
सामुराई जैक
सामुराई जैक () एक अमेरिकी एनिमेटेड टेलीविजन शृंखला है जिसकी रचना गेनेडी तर्ताकोव्सकी ने की है और इसका प्रसारण कार्टून नेटवर्क व टूनामी पर २००१ से २००४ के बिच किया गया था।
बैटलशिप
बैटलशिप () एक २०१२ में बनी अमेरिकी काल्पनिक विज्ञान पर आधारित नौसेना युद्ध फ़िल्म है जो बच्चों के खेल पर आधारित है जिसका निर्माण हास्ब्रो द्वारा किया गया है। यह वही कंपनी है जिन्होंने "ट्राँसफ़ॉर्मर्स" का निर्माण किया था। फ़िल्म को १८ मई २०१२ को रिलीज़ किया गया है।
नमक कोह
नमक कोह या नमक सार या नमक पर्वत () पाकिस्तान के पंजाब प्रान्त के उत्तरी भाग में स्थित एक पर्वत शृंखला है। यह पहाड़ झेलम नदी से सिन्धु नदी तक, यानि सिंध-सागर दोआब कहलाने वाले क्षेत्र में, फैले हुए हैं। नमक कोह के पहाड़ों में सेंधे नमक के बहुत से भण्डार क़ैद हैं, जिनसे इस शृंखला का नाम पड़ा है। नमक कोह का सबसे ऊँचा पहाड़ १,५२२ मीटर ऊँचा सकेसर पर्वत () और दूसरा सबसे ऊँचा पहाड़ ९७५ मीटर ऊँचा टिल्ला जोगियाँ () है। यहाँ खबिक्की झील () और ऊछाली झील () जैसे सरोवर और सून सकेसर जैसी सुन्दर वादियाँ भी हैं जो हर साल पर्यटकों को सैर करने के लिए खेंचती हैं। इन पहाड़ियों में बहुत सी नमक की खाने भी हैं जिनसे नमक खोदकर निकाला जाता है। इन खानों में खेवड़ा नमक खान मशहूर है लेकिन वरचा, कालाबाग़ और मायो की खाने भी जानीमानी हैं। यहाँ का नमक हज़ारों सालों से पूरे उत्तरी भारतीय उपमहाद्वीप में भेजा जाता रहा है और इसका ज़िक्र राजा हर्षवर्धन के काल में आए चीनी धर्मयात्री ह्वेन त्सांग ने भी अपनी लिखाईयों में किया था।
ऐतिहासिक रूप से माना जाता है कि अपने देश-निकाले के दिनों में महाभारत के पांडवों ने यहीं शरण ली थी। इन पहाड़ियों में बहुत-से बड़े-छोटे क़िलों और हिन्दू मंदिरों के खँडहर हैं जो छठी सदी ईसवी के बाद हिन्दू शाही ज़माने में बनने शरू हुए और इस क्षेत्र के इस्लाम के आगमन से पूर्व की कहानी बताते हैं। यह मंदिर कश्मीरी शैली के माने जाते हैं और कश्मीर से बाहर इस तरह के मंदिर सिर्फ़ यहीं दिखते हैं। इनमें नमक कोह की उत्तरी ढलान पर स्थित कटासराज मन्दिर प्रसिद्ध हुआ करते थे। हिन्दू-मान्यता के अनुसार सति की मृत्यु पर शिव जब रोये तो उनके अश्रुओं से एक ताल राजस्थान में पुष्कर में बना और दूसरा नमक कोह में कटासराज में। नमक कोह शृंखला के दुसरे सबसे ऊँचे पहाड़, टिल्ला जोगियाँ, के नाम का अर्थ पंजाबी भाषा में 'योगियों का टीला' है। इसकी ऊँचाई के कारण श्रद्धालु इस पर चढ़ा करते थे और योगी अक्सर यहाँ अपना डेरा लगते थे क्योंकि यहाँ सुबह के वक़्त सूरज की किरणें सबसे पहले पड़ती हैं। इसके महत्व के कारण सम्राट अकबर भी एक दफ़ा इसका दौरा करने आए थे।
हास्ब्रो
हास्ब्रो () अमेरिका की एक अंतर्राष्ट्रीय खिलौने और बोर्डगेम उत्पादन कंपनी है। यह विश्व की सबसे बड़ी खिलोने बनाने वाली कंपनियों में से एक है। इसका मुख्यालय पौटकट, र्होडी आइलैंड, अमेरिका में स्थित है। इसके अधिकतर उत्पादन पूर्वी एशिया में किए जाते हैं।
पोठोहार
पोठोहार या पोठवार () पूर्वोत्तरी पाकिस्तान का एक पठार क्षेत्र है जो उत्तरी पंजाब और आज़ाद कश्मीर में विस्तृत है। यह सिंध सागर दोआब में स्थित है, जो पूर्व में झेलम नदी से पश्चिम में सिन्धु नदी के बीच का इलाका है। इसे उत्तर में काला चिट्टा और मारगल्ला पर्वत शृंखलाएँ है और दक्षिण में नमक कोह शृंखला है। नमक कोह का १,५२२ मीटर ऊँचा सकेसर पर्वत () इसका सबसे ऊँचा पहाड़ है। यहाँ के लोग पंजाबी भाषा की पोठवारी और हिन्दको उपभाषाएँ बोलते हैं और कुछ लोग पश्तो भी बोलते हैं।
पोठोहार बहुत से पंजाबी हिन्दू और सिखों की भी पूर्वजभूमि है, मसलन 'अरोड़ा' का पारिवारिक नाम रखने वाले अक्सर मूल-रूप से पोठोहारी होते हैं। इस क्षेत्र में बहुत से मशहूर हिन्दू धार्मिक स्थल हैं, जिनमें शिवजी का प्रसिद्ध कटासराज मंदिर शामिल है। कहा जाता है कि सति कि मृत्यु पर जब शिव रोये तो उनके अश्रुओं का एक ताल राजस्थान में पुष्कर में बना और दूसरा पोठोहार में कटासराज में। कहा जाता है कि पांडव भी अपने अज्ञातवास के दौरान पोठोहार में रहे थे और युधिष्ठिर ने जिस ताल पर यक्ष प्रश्नों का उत्तर दिया था वह ताल भी इसी क्षेत्र में था।
श्री भवानंद महाविद्यालय पुनर्जी जहानागंज आजमगढ़
'श्री भवानन्द संस्कृत महाविद्यालय Shri Bhavanand Sanskrit Mahavidyalaya
वान्केल इंजन
वान्केल इंजन एक प्रकार का आंतरिक दहन इंजन है, जो दबाव को घूर्णन गति में परिवर्तित करने के लिए प्रत्यागमनी पिस्टन के बजाय उत्केंद्रक शैफ्ट डिजाइन का प्रयोग करता है। वान्केल इंजन का दहन कक्ष, अंडाकार समान बहि:त्रिज्याज (epitrochoid) आकार का होता है। इसके घूर्णक का आकार Reuleaux त्रिभुज के समान होता है, पर इसकी भुजाएँ थोड़ी सीधी होतीं हैं। वान्केल इंजन में चतुर्घात चक्र दहन कक्ष के अन्दर के हिस्से और घूर्णक के बीच चलता है।
इस इंजन का आविष्कार एक जर्मन वैज्ञानिक फेलिक्स वान्केल ने किया था। वान्केल ने १९२९ में इंजन के किये पहला पेटेंट प्राप्त किया और १९५७ में इसका पहला कार्यकारी आदिप्ररूप तैयार कर लिया।
संहत डिजाइन के कारण वान्केल शैफ्ट इंजन, विविध प्रकार के वाहनों और उपकरणों जैसे मोटरवाहन,मोटरसाइकल, सांकल आरा, सहायक शक्ति ईकाई आदि में उपयोग किये जातें हैं।
वान्केल इंजन में एक विशेष ऑटो चक्र के चार घात एक तीन तरफा सममित घूर्णक और उसके अंडाकार कक्ष के बीच के स्थान में होते हैं। वान्केल चक्र का विस्तार घात ऑटो चक्र से ज्यादा लंबा होता है। एक मूल एकल रोटर वान्केल इंजन में, Reuleaux त्रिभुज के समान आकार वाला घूर्णक होता है, पर इसकी भुजाएँ थोड़ी सीधी होती हैं, जो अंडाकार समान बहि:त्रिज्याज (epitrochoid) आकार वाले कक्ष से घिरा हुआ होता है। ज्यामितीय दहन कक्ष के आयतन को न्यूनतम रखने और संपीड़न अनुपात को अधिकतम रखने के कारण घूर्णक का सैद्धांतिक आकार निश्चित कोनों के बीच इस प्रकार का है। घूर्णक के किसी भी दो शीर्षों को जोड़ने वाले सममित वक्र को आंतरिक दहन कक्ष के आकार की दिशा में इस सीमा तक बढ़ाया गया है कि वक्र घूमते समय किसी भी कोण पर दहन कक्ष को छुए नहीं। (एक चाप इस अनुकूलन समस्या का समाधान नहीं है)
केंद्रीय ड्राइव शैफ्ट, जिसे उत्केंद्रक शैफ्ट भी कहते हैं, घूर्णक के केंद्र से गुजरती है और स्थिर बियरिंग्स द्वारा सधी होती है। घूर्णक, उत्केंद्रक शैफ्ट (क्रैंक शैफ्ट के सदृश) से जुड़े हुए eccentrics (क्रैंक के सदृश) पर चलता है। घूर्णक eccentrics पर घूर्णन के साथ ही उत्केंद्रक शैफ्ट की कक्षीय परिक्रमा भी करता है। घूर्णक के किनारों पर लगी संमुद्र (सील) कक्ष की परिधि को सील करके, तीन चलायमान दहन कक्षों में विभाजित कर देती है। अपनी ही धुरी पर प्रत्येक घूर्णक का घूर्णन और इसका नियंत्रण, सिंक्रनाइजिंग गियर की एक जोड़ी के द्वारा होता है। एक स्थिर गियर जो घूर्णक कक्ष के एक ओर आरोहित होता है, घूर्णक से जुड़े हुए वलय गियर को संलग्न करता है और यह सुनिश्चित करता है कि घूर्णक, उत्केंद्रक शैफ्ट के घूमने का सिर्फ एक तिहाई ही घूमे। सिंक्रनाइजिंग गियर के माध्यम से इंजन की शक्ति का संचरण नहीं होता। रोटर पर गैस के दबाव का बल सीधे उत्केंद्रक के केन्द्र में जाता है, जो की निर्गम शैफ्ट का ही हिस्सा है।
उत्पादक मूल्य सूचकांक
a यह अभी भारत मॆं लागू नहीं है। WPI की कमियाँ दूर करने के लिए PPI लागू करने का प़यास किया जा रहा है।
आर्थिक मंदी
जब अंतर्राष्ट्रीय स्तर पर वस्तुओ और सेवाओ के उत्पादन में निरन्तर गिरावट हो रही हो और सकल घरेलू उत्पाद कम से कम तीन महीने डाउन ग्रोथ में हो तो इस स्थिति को विश्व आर्थिक मन्दी कहते हैं। सन् 1929 में शुरुआती आर्थिक मंदी आधुनिक विश्व के आर्थिक इतिहास में सर्वाधिक गंभीर उथल पुथल में से एक थी
सून वादी
thumb|230px|सून वादी में सोढी बाला गाँव सून वादी () या सून सकेसर () पाकिस्तान के पंजाब प्रान्त के मध्य भाग में स्थित एक मशहूर वादी है। यह ख़ुशाब ज़िले से उत्तरपश्चिम में है और नौशेरा इस वादी का सबसे बड़ा शहर है। ५६ किमी लम्बी और १४ किमी चौड़ी सून वादी नमक कोह शृंखला में स्थित है और उस पर्वतमाला के सबसे ऊँचे पहाड़ सकेसर से शुरू होकर पधराड़ () गाँव तक चलती है।
इस वादी में बहुत से ख़ूबसूरत पानी के चश्मे, झीलें, झरने, जंगल और ताल-तालाब हैं। खबिक्की झील () और ऊछाली झील () सैलानियों में बहुत लोकप्रीय हैं - इनका पानी बहुत खारा होने से इनमें मछलियाँ तो नहीं हैं लेकिन इनपर बहुत से चिड़ियाँ सर्दियाँ गुज़ारने हर साल आती हैं। यहाँ कृषि भी जमकर होती है क्योंकि ज़मीन बहुत ही उपजाऊ है। सून वादी प्राचीनकाल में एक संस्कृति का घर होती थी। आधुनिक ज़माने में यहाँ आवान जाति के लोग बहुसंख्य हैं।
'सून' शब्द संस्कृत भाषा के 'सोहन' शब्द से आया है, जिसका मतलब 'सुन्दर' होता है।
सकेसर
सकेसर () पाकिस्तान के पंजाब प्रान्त के मध्य भाग में सून वादी के छोर पर स्थित एक १,५२२ मीटर ऊँचा पहाड़ है। यह नमक कोह पर्वतमाला का सबसे ऊँचा पहाड़ भी है। क्योंकि यह आसपास के सभी इलाक़ों से ऊँचा है इसलिए यहाँ पाकिस्तान टेलिविज़न ने एक प्रसारण स्तंभ लगाया हुआ है और १९५० के दशक में पाकिस्तानी वायु सेना ने भी आते-जाते विमानों पर निगरानी रखने के लिए यहाँ एक रेडार लगाया था। यहाँ गर्मियों में मौसम अच्छा होने की वजह से बीते दिनों में तीन ज़िलों - अटक (जिसे तब कैमलपुर कहते थे), मियाँवाली और सरगोधा - के सहायक कमिश्नर इसे अपना ग्रीष्मकालीन कार्यालय बनाते थे।
अशोक अमृतराज
अशोक अमृतराज (, जन्म २२ फ़रवरी १९५६) एक भारतीय अमेरिकी फ़िल्म निर्माता, पूर्व व्यावसाइक टेनिस खिलाड़ी और हाइड पार्क इंटरटेनमेंट के सचिव है।जनवरी २०१७ में इन्हें भारत में संयुक्त राष्ट्र सतत विकास लक्ष्य कार्यक्रम (यू एन डी पी ) के लिए सद्भावना राजदूत बनाया गया है।
अमृतराज एक भूतपूर्व टेनिस खिलाड़ी है और इन्होने भारत का प्रतिनिधित्व अंतर्राष्ट्रीय स्तर पर किया है। उन्होंने अपने नौ साल के करियर में विम्बलडन और अमेरिकी ओपन सहित कई बड़ी टेनिस प्रतियोगिताओं में हिस्सा लिया है। उनके भाई विजय अमृतराज और आनंद अमृतराज भी टेनिस खिलाड़ी है।
अमृतराज ने १०० से अधिक फ़िल्मों का निर्माण किया है जिनमे होलीवूड फ़िल्में "एंटीट्रस्ट", "वाकिंग टाल" और "ब्रिन्गिंग डाउन द हाउस" शामिल है जिनमें स्टीव मार्टिन और क्वीन लतीफ़ा ने अभिनय किया है और साथ ही तमिल फ़िल्म "जीन्स" का भी निर्माण किया था।
2012 ब्रिक्स शिखर सम्मेलन
2012 ब्रिक्स शिखर सम्मेलन, ब्रिक्स (पहले ब्रिक) देशों का चौथा वार्षिक शिखर सम्मेलन है, जिसमें इसके पाँच सदस्य राष्ट्रों ब्राजील, रूस, भारत, चीन और दक्षिण अफ्रीका के राष्ट्र या सरकार प्रमुखों ने भाग लिया। शिखर सम्मेलन का आयोजन भारत की राजधानी नई दिल्ली स्थित पाँच सितारा होटल ताज महल में 29 मार्च 2012 को किया गया था। यह पहला अवसर है जब भारत ने किसी ब्रिक्स शिखर सम्मेलन की मेजबानी की है। शिखर सम्मेलन का विषय था "वैश्विक सुरक्षा, स्थिरता और समृद्धि के लिए ब्रिक्स भागीदारी"। शिखर सम्मेलन में चर्चा का मुख्य विषय विकासशील देशों के लिए विश्व बैंक के समान एक ब्रिक्स बैंक का गठन करना था। शिखर सम्मेलन कड़ी सुरक्षा के बीच आयोजित किया गया था, लेकिन इसके बावजूद इसे कई विवादों का सामना करना पड़ा, जिनमें सबसे प्रमुख तिब्बतियों द्वारा चीन का विरोध किया जाना था। प्रतिभागी देश
निम्न पाँच देशों के राष्ट्र प्रमुखों/सरकार प्रमुखों ने इस शिखर सम्मेलन में भाग लिया।
डीप सी चैलेंजर
डीप सी चैलेंजर (DCV 1) एक 7.3 मीटर (24 फुट) गहराई में गोता लगाने वाली डाइविंग पनडुब्बी है जिसको चैलेंजर डीप जो पृथ्वी की सबसे गहरी जगह है, तक पहुँचने के लिए बनाया है। २६ मार्च २०१२ में, जेम्स कैमरून ने इसे अपने लक्ष्य तक पहुंचाया। चैलेंजर डीप तक पहुँचने वाले सबसे पहले व्यक्ति बने। डीसी चैलेंजरजर का अनुसंधान और डिजाइन कंपनी एचेरान, सिडनी, ऑस्ट्रेलिया ने किया। इसमें वैज्ञानिक नमूना उपकरण और उच्च परिभाषा वाले ३-डी कैमरे शामिल हैं। यह वंश की सतह से लगभग दो घंटे बाद सागर के गहरे बिंदु पर पहुंच गया।
सेक्स एंड द सिटी
सेक्स एंड द सिटी () एक अमेरिकी हास्य-ड्रामा टेलीविजन शृंखला है जिसकी रचना डेरेन स्टार ने की व निर्माण एचबीओ ने किया। इसका प्रसारण १९९८ से २००४ के बिच किया गया व इसके मुख्य प्रसारण में कुल चौरानवे प्रकरण थे। इसके छः साल के प्रसारण में इसे कई निर्मातओं, लेखकों व निर्देशकों का सहकार्य मिला जिनमे मुख्यतः माइकल पैट्रिक किंग की मदद उल्लेखनीय है।
न्यू यॉर्क शहर में घटित व चित्रित व कैंडेस बुश्नेल द्वारा लिखित इसी नाम के उपन्यास पर आधारित यह कार्यक्रम चार औरतों के समूह के जीवन पर प्रकाश डालता है, जिनमे से तिन अपनी तीस की उम्र व एक चालीस की उम्र की है, जो अपने अलग व्यवहार व बदलते सेक्स जीवन के बावजूद एक दूसरे से सारी बाते बांटती है। इसमें सराह जेसिका पार्कर, किम केत्रल, क्रिस्टिन डेविस और सिंथिया निक्सन मुख्य भूमिकाओं में है। यह शृंखला अनेक कहानियों के साठ सम्भोग, सम्भोग जनित बीमारियाँ, सुरक्षित सम्भोग व महिलाओं से सम्बंधित घटनाओं पर ध्यान देती है और मित्रता व रिश्तों के बिच अंतर को दर्शाती है।
इस शृंखला को काफ़ी सराहा गया है और इसके विषय व पात्रों की समीक्षा की गई है। इसके साथ ही इसे दो फ़िल्मों "सेक्स एंड द सिटी" (२००८) व उसका अगला भाग "सेक्स एंड द सिटी २" (२०१०) में परिवर्तित किया जा चूका है। अपने ५४ एमी पुरस्कार नामांकनो में से इसे ७ में, २४ गोल्डन ग्लोब पुरस्कार नामांकनो में से ८ में और ११ स्क्रीन एक्टर्स गिल्ड अवार्ड्स नामांकनो में से ३ में विजय प्राप्त हुई है।
यह शो लेखक कैंडेस बुशनेल की 1997 में इसी नाम की किताब पर आधारित था , जिसे द न्यू यॉर्क ऑब्जर्वर में उनके कॉलम से संकलित किया गया था । बुशनेल ने कई साक्षात्कारों में कहा है कि उनके कॉलम में कैरी ब्रैडशॉ उनका परिवर्तन अहंकार है ; जब उसने "सेक्स एंड द सिटी" निबंध लिखा, तो उसने शुरू में अपने नाम का इस्तेमाल किया, लेकिन गोपनीयता कारणों से, बाद में सारा जेसिका पार्कर द्वारा श्रृंखला में निभाए गए चरित्र का निर्माण किया । कैरी ब्रैडशॉ न्यूयॉर्क शहर में रहने वाली एक लेखिका थीं। कैरी ब्रैडशॉ और कैंडेस बुशनेल के आद्याक्षर समान हैं, उनके संबंध पर जोर देने वाला एक फलता-फूलता है। इसके अलावा, जिस तरह कैरी ब्रैडशॉ के पास काल्पनिक न्यूयॉर्क स्टार के लिए लेख हैंबाद की श्रृंखला में एक पुस्तक के रूप में प्रकाशित, संपूर्ण सेक्स एंड द सिटी श्रृंखला न्यूयॉर्क ऑब्जर्वर के लिए बुशनेल के अपने कॉलम के संकलन पर आधारित है ।
मालियन राज्यविप्लव २०१२
२०१२ मालियान राज्यविप्लव 21 मार्च को शुरू हुआ, जब पाखण्डी मालियान सैनिकों ने राजधानी बामाको में कई स्थानों पर हमला किया - राष्ट्रपति महल, राज्य टेलीविजन और सैन्य बैरकों। सैनिकों ने कहा कि वे लोकतंत्र और राज्य की बहाली के लिए राष्ट्रीय समिति का गठन किए हैं। अगले दिन घोषित किया कि वे अमादोऊ की सरकार को परास्त कर चुके हैं।
एमिली वैन-कैंप
एमिली आइरीन वैन-कैंप () (जन्म: मई 12, 1986) कनाडाई अभिनेत्री हैं। यह टीवी और फिल्म दोनों में काम कर चुकी हैं और डब्ल्यू॰बी॰ चैनल की शृंखला "एवरवुड" में अपनी एमी एबट (2002-06) और एबीसी की "ब्रदर्स एंड सिस्टर्स" शृंखला में रेबेका हार्पर (2007-10) की भूमिकाओं के लिए जानी जाती हैं। यह वर्तमान समय में एबीसी ड्रामा "रिवेंज" में एमिली थॉर्न की भूमिका निभा रही हैं।
स्प्रैटली द्वीप समूह
स्प्रैटली द्वीप समूह () दक्षिणी चीन सागर में स्थित ७५० से अधिक रीफ़ों, समुद्र से बाहर उठने वाली चट्टानों, एटोलों और द्वीपों का एक द्वीप समूह है। इतू अबा () इसका सबसे बड़ा द्वीप है। यह फ़िलिपीन्ज़ और पूर्वी मलेशिया के तटों से आगे दक्षिणी वियतनाम की तरफ़ जाते हुए एक-तिहाई रस्ते पर मौजूद हैं। इनमें कुल मिलकर चार वर्ग किमी ज़मीन से भी कम क्षेत्रफल है और यह ४,२५,००० वर्ग किमी के समुद्री क्षेत्र पर फैले हुए हैं। वैसे तो इन छोटे-से द्वीपों-रीफ़ों पर कोई मनुष्य नहीं रहता और इनका ज़्यादा आर्थिक मूल्य नहीं है लेकिन यह जिस भी देश के अधीन होंगे उसकी समुद्री सीमा बहुत विस्तृत हो जाएगी और संयुक्त राष्ट्र की समुद्री क़ानून संधि के अंतर्गत उनके नीचे मिलने वाले खनिजों पर और उसमें मौजूद मछलियों पर उस देश के विशेष अधिकार बन जाएंगे। फ़ौजी दृष्टि से भी उस देश की नौसेना अधिक क्षेत्रफल पर सक्रीय हो सकेगी।
स्प्रैटली द्वीप समूह के इर्द-गिर्द के बहुत से देशों ने इन द्वीपों पर स्वामित्व होने का दावा किया है। वियतनाम, जनवादी गणतंत्र चीन, ताइवान, मलेशिया और फ़िलिपीन्ज़ ने लगभग ४५ टापुओं पर अपने फ़ौजी दस्ते भेजे हैं और इनमें आपसी तनाव बना रहता है। इनके नेता भी अख़बारों के ज़रिये इन द्वीपों के बारे में एक-दुसरे से तू-तू मैं-मैं करते रहते हैं। नन्हे ब्रुनेई देश ने यहाँ अपनी सेना तो नहीं भेजी लेकिन समुद्री क़ानून संधि के अंतर्गत यह स्प्रैटली समूह के दक्षिण-पूर्वी भाग को अपना आरक्षित आर्थिक क्षेत्र (ऍक्सक्लूसिव इकॉनॉमिक ज़ोन) बताता है।
सिमेज
सिमेज कॉलेज उच्च शिक्षा के क्षेत्र में बिहार में बेहतर फैकल्टी, बेहतर इन्फ्रास्ट्रक्चर एवं बेहतर करिकुलम के साथ नए मापदंड स्थापित कर रहा है। बिहार से छात्रों के पलायन को रोकने के उद्देश्य से स्थापित, अत्याधुनिक सुविधाओं से लैस सिमेज कॉलेज का उद्घाटन मुख्यमंत्री नीतीश कुमार के करकमलों द्वारा हुआ था। यह मगध विश्वविद्यालय, बोधगया से संबंधन प्राप्त रेग्युलर डिग्री कॉलेज है। साथ ही यह कॉलेज अखिल भारतीय प्रबंधन संस्थान (आईमा) का नोडल सेन्टर है। यह कॉलेज सिक्किम मणिपाल यूनिवर्सिटी एवं आईडू विश्वविद्यालय-इलाहाबाद का अधिकृत अध्ययन केन्द्र है। यह इग्नू कम्युनिटी कॉलेज, महात्मा गाँधी अन्तर्राष्ट्रीय हिंदी विश्वविद्यालय- सेंट्रल युनिवर्सिटी-वर्धा, महर्षि दयानंद विश्वविद्यालय-रोहतक जैसे प्रतिष्ठित विश्वविद्यालयों से भी संबंधन प्राप्त है।
सिमेज कॉलेज ‘द कॅरियर कैट्लिस्ट’ समूह द्वारा सवंर्द्धित संस्थान है, जिसने पिछले दस वर्षों में बिहार से 29 हजार छात्रों को रोजगार दिलाया है। समय समय पर विश्वस्तरीय ख्यातिप्राप्त संस्थानों से विशेषज्ञों एवं वरिष्ठ शिक्षकों को आमंत्रित किया जाता है। इस कड़ी में आईआईएम-अहमदाबाद, आईआईटी-दिल्ली, एक्सएलआरआई-जमशेदपुर, आईआईएम-कोलकाता, जेएनयू एवं अन्य कई राष्ट्रीय स्तर के संस्थानों के विभिन्न विषयों के विभागाध्यक्ष, वरिष्ठ प्रोफेसर्स एवं रिसर्च स्कौल्लेर्स सिमेज में क्लासेज लेते रहे हैं।
अनुभवी शिक्षकों की देखरेख में क्लास रूम एवं परीक्षा पद्धति में ऐसी विधियों का इस्तेमाल किया है, जिसके अनेक सकारात्मक परिणाम मिले हैं, जैसेः-
32 हजार स्कायर फीट में फैले सिमेज कॉलेज की पटना में तीन शाखाएँ हैं। एक बोरिंग रोड (एसकेपुरी पार्क के निकट), दूसरा बोरिंग केनाल रोड एवं तीसरा अशोक राजपथ (कुल्हडि़या काम्प्लेक्स) में स्थित है।  आधुनिक सुविधाओं से युक्त कॉलेज कैम्पस पूर्णतः वातानुकूलित है एवं वाई-फाई इंटरनेट नेटवर्क से जुड़ा है। कॉलेज के आईटी लैब में 200 से भी अधिक कम्प्यूटर्स हैं। छात्रों को कम्प्यूटर लैब के माध्यम से ही अंग्रेजी एवं अन्य विषयों के सॉफ्टवेयर एवं इंटरएक्टिव कम्प्यूटर आधारित) मॉडयूल्स के माध्यम से ज्ञान को बढ़ाने का मौका मिलता है। सिमेज कॉलेज की लाईब्रेरी में 50 हजार से अधिक किताबों का संग्रह है साथ ही देश-विदेश की कई पत्र-पत्रिकाएं, जर्नल्स एवं 3000 से भी अधिक आडियो-वीडियो प्रजेन्टेशन- मूवी सीडी एवं डीवीडी इत्यादि भी मौजूद हैं। कॉलेज में छात्रों को भाषा ज्ञान, विभिन्न समसामयिक एवं सामाजिक मुद्दों से अवगत कराने हेतु एक अत्याधुनिक मूवी हॉल का निर्माण किया गया है।
जिम पार्सन्स
जेम्स जोज़फ़ "जिम" पार्सन्स (, जन्म २४ मार्च १९७३) एक अमेरिकी टेलीविजन व फ़िल्म अभिनेता है। वे सीबीएस के धारावाहिक "द बिग बैंग थीअरी" में शेल्डन कूपर के पात्र के लिए मशूहर है और उनके अभिनय को कार्यक्रम की सफलता का महत्वपूर्ण अंग माना जाता है। उन्हें अपने अभिनय के लिए कई पुरस्कारों से सम्मानित किया गया है जिनमे टेलीविजन क्रिटिक्स असोसिएशन पुरस्कार, नैशनल असोसिएशन ऑफ़ ब्रोडकास्टर्स टेलीविजन्स चेयरर्मैंस पुरस्कार, एक हास्य शृंखला में मुख्य अभिनेता के रूप में बेहतरीन अभिनय के लिए दो लगातार एमी पुरस्कार व सर्वश्रेष्ठ अभिनेता एक हास्य टेलीविजन शृंखला में का गोल्डन ग्लोब पुरस्कार शामिल है। पार्सन्स ने पीरियड ड्रामा फिल्म हिडन फिगर्स (2016) में सहायक भूमिका निभाई।
पार्सन्स का जन्म होस्टन. टेक्सास में दो बच्चों में बड़े बेटे के रूप में हुआ था। छः वर्ष की उम्र में विद्यालय के "द एलिफंट्स चाइल्ड" नाटक में कोला-कोला पक्षी का पात्र निभाने के बाद पार्सन्स ने निर्णय लिए की वे एक अभिनेता बनेंगे. युवा पार्सन्स "थ्रिज़ कंपनी", "फैमिली टाईज़" और "द कोस्बी शो" जैसे धारावाहिकों से काफ़ी प्रभावित हुए. उन्होंने क्लेन ओक हाई स्कुल, स्प्रिंग, टेक्सास में पढ़ाई की.
कॉलेज से उपाधी उत्तीर्ण करने के बाद पार्सन्स ह्यूस्टन विश्वविद्यालय में दाखिल हुए. वहां उन्होंने ३ वर्ष के समय में १७ नाटकों में अभिनय किया। वे इन्फर्नल ब्राइडग्रूम प्रोडक्शंस की स्थापना करने वालो में से एक थे और वे स्टेजेस रेपरटोरी थिएटर में भी हमेशा हिस्सा लेते रहे. पार्सन्स ने सैन डियागो विश्वविद्यालय में १९९९ में दाखिला लिया। बे उन सात क्षत्रों में से एक थे जिन्हें खास दो-वर्षीय पारंपरिक थिएटर के कोर्स के लिए चुना गया जो ओल्ड ग्लोब थिएटर के साथ सिखाया जाता है। २००१ में उपाधी ग्रहण करने के बाद वे न्यू योर्क चले आए।
पुणे समझौता
पूना पैक्ट अथवा पूना समझौता भीमराव आम्बेडकर एवं महात्मा गांधी के मध्य पुणे की यरवदा सेंट्रल जेल में 24 सितम्बर, 1932 को हुआ था। अंग्रेज सरकार ने इस समझौते को सांप्रदायिक अधिनिर्णय (कॉम्युनल एवार्ड) में संशोधन के रूप में अनुमति प्रदान की।
समझौते में दलित वर्ग के लिए पृथक निर्वाचक मंडल को त्याग दिया गया लेकिन दलित वर्ग के लिए आरक्षित सीटों की संख्या प्रांतीय विधानमंडलों में 71 से बढ़ाकर 148 और केन्द्रीय विधायिका में कुल सीटों की 18% कर दीं गयीं।
द्वितीय गोलमेज सम्मेलन में हुए विचार विमर्श के फल स्वरूप कम्युनल अवार्ड की घोषणा की गई। जिसके तहत भीमराव आंबेडकर द्वारा उठाई गयी राजनीतिक प्रतिनिधित्व की माँग को मानते हुए दलित वर्ग को दो वोटों का अधिकार मिला। एक वोट से दलित अपना प्रतिनिधि चुनेंगे तथा दूसरी वोट से सामान्य वर्ग का प्रतिनिधि चुनेंगे। इस प्रकार दलित प्रतिनिधि केवल दलितों की ही वोट से चुना जाना था। दूसरे शब्दों में उम्मीदवार भी दलित वर्ग का तथा मतदाता भी केवल दलित वर्ग के ही।
16 अगस्त 1932 को ब्रिटिश प्रधानमंत्री रेम्मजे मैक्डोनल्ड ने साम्र्पदायिक पंचाट की घोषणा की जिसमें दलितो सहित 11 समुदायों को पृथक निर्वाचक मंडल प्रदान किया गया।
दलितों के लिए की गई पृथक निर्वाचक मंडल की व्यवस्था का गांधीजी ने विरोध किया 20 सितंबर 1932 को गांधी जी ने अनशन प्रारंभ कर दिया 26 सितंबर 1932 को राजेंद्र प्रसाद व मदन मोहन मालवीय के प्रयासों से गांधी जी और अंबेडकर के मध्य पूना समझौता हुआ जिसमें संयुक्त हिंदू निर्वाचन व्यवस्था के अंतर्गत दलितों के लिए स्थान आरक्षित रखने पर सहमति बनी इस समझौते को पूना पैक्ट भी कहा जाता है  दलित प्रतिनिधि को चुनने में गैर दलित वर्ग अर्थात सामान्य वर्ग का कोई दखल ना रहा। परन्तु दूसरो ओर दलित वर्ग अपनी दूसरी वोट के माध्यम से सामान्य वर्ग के प्रतिनिधि को चुनने से अपनी भूमिका निभा सकता था। गाँधी इस समय पूना की येरवडा जेल में थे। कम्युनल एवार्ड की घोषणा होते ही पहले तो उन्होंने ब्रिटिश प्रधानमन्त्री को पत्र लिखकर इसे बदलवाने का प्रयास किया, परंतु जब उन्होंने देखा के यह निर्णय बदला नहीं जा रहा, तो उन्होंने मरण व्रत रखने की घोषणा कर दी। 24 सितम्बर 1932 को साय पांच बजे यरवदा जेल पूना में गाँधी और डॉ॰ आम्बेडकर के बीच समझौता हुआ, जो बाद में पूना पैक्ट के नाम से मशहूर हुआ। इस समझौते में डॉ॰ आम्बेडकर को कम्युनल अवॉर्ड में मिले पृथक निर्वाचन के अधिकार को छोड़ना पड़ा तथा संयुक्त निर्वाचन (जैसा कि आजकल है) पद्धति को स्वीकार करना पडा, परन्तु साथ हीं कम्युनल अवार्ड से मिली 71 आरक्षित सीटों की बजाय पूना पैक्ट में आरक्षित सीटों की संख्या बढ़ा कर 148 करवा ली। साथ ही अछूत लोगो के लिए प्रत्येक प्रांत में शिक्षा अनुदान में पर्याप्त राशि नियत करवाईं और सरकारी नौकरियों से बिना किसी भेदभाव के दलित वर्ग के लोगों की भर्ती को सुनिश्चित किया। इस समझौते पर हस्ताक्षर करके बाबासाहब ने गांधी को जीवनदान दिया। आम्बेडकर इस समझौते से असमाधानी थे, उन्होंने गांधी के इस अनशन को अछूतों को उनके राजनीतिक अधिकारों से वंचित करने और उन्हें उनकी माँग से पीछे हटने के लिये दवाब डालने के लिये गांधी द्वारा खेला गया एक नाटक करार दिया। 1942 में आम्बेडकर ने इस समझौते का धिक्कार किया, उन्होंने ‘"स्टेट ऑफ मायनॉरिटी"’ इस अपने ग्रंथ में भी पूना पैक्ट संबंधी नाराजगी व्यक्त की है।
आयापानेको
आयापानेको ("Nuumte Oote", सच्ची आवाज़) उत्तरी अमरीकी महाद्वीप के देश मेक्सिको के इलाके तबास्को में बोली जाने वाली एक भाषा का नाम है। ये एक अमरीकी-इंडियन जुबान है जो की मिक्स-ज़ोक नाम के भाषा-परिवार से सम्बन्द रखती है। पूरी दुनिया में आयापानेको बोलने वाले सिर्फ दो इंसान ज़िन्दा है। उन दोनों के नाम है : इसिदरो वलास्केस (69) और मानुवेल सेगोविया (70)। बरतानिया के अखबार द गार्डियन में 11 अप्रैल 2011 को छपी एक खबर के मुताबिक ये भाषा ख़त्म होने की कगार पर है।
मेक्सिको के देसी भाषाओं के राष्ट्रीय इंस्टिट्यूट ने आयापानेको की सुरक्षा करने में दिलचस्पी ज़ाहिर की है। इस सरकारी इंस्टिट्यूट ने आने वाली नस्ल को ये भाषा सिखाने के लिए कई प्लान बनाए हैं। इन में से एक प्लान है क्लासें रखना जिन में श्री मान वलास्केस और सेगोविया बाकी लोगों को आयापानेको की शिक्षा देंगे। लेकिन पैसे की दिक्कत की वजह से क्लासें अभी तक शुरू नहीं हुईं हैं।
इस के इलावा अमरीका
कच्छभूमि
कच्छभूमि (marsh) ऐसी आर्द्रभूमि होती है जहाँ ऊँचे वनस्पति कम पाये जाते हों, यानि काष्ठीय पौधों की बजाय घास जैसे छोटे पौधों का बाहुल्य हो। कच्छभूमियाँ अक्सर झीलों और नदियों के तटों पर मिलते हैं, जहाँ यह थलीय और जलीय परितंत्रों के बीच का स्थान लेते हैं। कच्छभूमि क्षेत्रों में यदि काष्ठीय पौधे हो भी तो वे अधिकतर छोटे कद के क्षुप होते हैं।
ध्यान दें कि आम भाषा में कच्छभूमि को दलदल (swamp) बोल दिया जाता है, हालांकि दलदली क्षेत्रों में वृक्ष और अन्य बड़े वनस्पति भी मिलते हैं। लोकभाषा में "दलदल" शब्द का अर्थ "चोर बालू" (quicksand) भी निकाला जाता है, यानि ऐसी जल से ग्रस्त भूमि जिसमें भारी वस्तु रखते ही वह धंसने लगे।
भारत में स्थाई कच्छभूमि के प्रमुख उदाहरण हैं उत्तर प्रदेश के तराई के कच्छभूमि तथा पश्चिम बंगाल के सुन्दरवन। असम में काज़ीरंगा राष्ट्रीय उद्यान मौसमी कच्छभूमि बन जाता है जब ब्रह्मपुत्र नदी में बाढ़ आ जाती है। कच्छभूमि का पानी स्वच्छ या मीठा हो सकता है जैसे तराई का, या वहाँ का पानी खारा हो सकता है जैसे सुन्दरवन का क्योंकि सुन्दरवन समुद्र के किनारे स्थित होने के कारण वहाँ समुद्र का पानी होना स्वाभाविक है। कच्छभूमि में पानी की बहुतायत की वजह से कुछ विशेष प्रकार की वनस्पती ही उग सकती है, जिसने अपने आप को उस माहौल में ढाल लिया हो। इसी प्रकार कुछ विशेष प्राणी ही वहाँ जीवित रह सकते हैं, क्योंकि जीवित रहने के लिए वहाँ की परिस्थितियाँ बहुत विषम होती हैं। मीठे पानी वाले कच्छभूमि में सरकण्डा नामक घास प्रचुर मात्रा में उगती है। यह घास बहुत ऊँची होती है और मृग की प्रजाति के पशुओं को परभक्षियों से छिपने में मदद करती है। वहीं दूसरी ओर खारे पानी के कच्छभूमि में ज़्यादातर मैन्ग्रोव वन ही देखने को मिलते हैं।
रानी केतकी की कहानी
रानी केतकी की कहानी हिन्दी की प्रथम गद्य रचना मानी जाती है। इसके लेखक इंशा अल्ला खाँ थे।
परभक्षी
परभक्षी (predator) वह वन्य जीव होता है जो अन्य प्राणियों का शिकार करके उन्हें खाकर अपना तथा अपने परिवार का पेट भरता है। उदाहरण के लिए सिंह, बाघ, तेंदुआ, चीता, भेड़िया इत्यादि। यह पशु मांसाहारी की श्रेणी में भी आते हैं क्योंकि यह केवल मांस खाकर जीवन निर्वाह करते हैं। इन पशुओं के आहार में वनस्पती नहीं के बराबर होती है और यदि होती भी है तो सिर्फ़ औषधि के रूप में।  यह आवश्यक नहीं है कि परभक्षी शिकार करते समय उसको मारकर खाये, किन्तु परभक्षण का कृत्य हमेशा शिकार की मृत्यु का कारण बनता है और अंततः शिकार के ऊतकों का समावेश परभक्षी की पाचन प्रणाली में हो जाता है।
माउण्टबैटन योजना
माउण्टबैटन योजना ३ जून,१९४७ को भारत के विभाजन की योजना के साथ प्रकाशित की गई थी, इसे ही माउण्टबैटन योजना कहते है!
लिन कॉलिन्स
विओला लिन कॉलिन्स (, जन्म १६ मै १९७७ या १ जून १९७९), जो अपने नाम लिन कॉलिन्स से जानी जाती है एक अमेरिकी अभिनेत्री है।
जॉन फेवरोऊ
जोनाथन कोलिया "जॉन" फेवरोऊ (, जन्म १९ अक्रुबर १९६६) एक अमेरिकी अभिनेता, निर्देशक, कथानककार, आवाज़ कलाकार व हास्यकलाकार है। वे "रूडी", "स्विंगर्स", "वेरी बैड थिंग्स" और "द ब्रेक-अप" में अपने अभिनय के लिए जाने जाते हैं। उनके द्वारा निर्देशित प्रमुख फ़िल्मों में "एल्फ", "आयरन मैन" और उसका अगला भाग और "काऊबॉयज़ एंड एलियंस" शामिल है।
हाइड्राज़िन
हाइड्रेज़ीन (Hydrazine / HN-NH) अकार्बनिक यौगिक है जिसका अणुसूत्र NH है। यह रंगहीन, ज्वलनशील द्रव है जिसमें अमोनिया जैसी गंध आती है। इसे डायाजेन (diazane) भी कहते हैं। यह अत्यन्त विषैली तथा भयानक अस्थिर है इसलिये इसे इसे विलयन में ही रखा जाता है। हाइड्रेजीन मुख्यतः पॉलीमर फोम के निर्माण में 'फोमिंग एजेंट' के रूप में प्रयुक्त होती है। इसके अलावा यह बहुलीकारक उत्प्रेरक के उपयोग के पूर्व उपयोग की जाती है। औषधि निर्माण में भी इसका उपयोग है। यह रॉकेट के ईंधन में प्रयुक्त होती है। यह नाभिकीय और गैर-नाभिकीय विद्युत शक्ति संयंत्रों के वाष्प चक्र (steam cycles) में घुलित आक्सीजन की सांद्रता को कम करने के लिये प्रयुक्त होती है ताकि संक्षारण (corrosion) को कम किया जा सके।
हाइडेजीन का क्वथनांक 114.5° सें., गलनांक 2.0° सें. है। यह कर्टियस द्वारा 1887 ई. में पहले पहल तैयार हुआ था। आजकल राशिग विधि (Rashig Method) से यह तैयार होता है। इस विधि में यह जलीय अमोनिया या यूरिया को जिलेटीन या ग्लू की उपस्थिति में हाइपोक्रोइट के आधिक्य में ऑक्सीकरण से तैयार किया जाता है। यह अभिक्रिया 160° - 180° से. ताप पर दबाव में संपन्न होती है और 2% की मात्रा में हाइड्रेज़ीन बनता है जिसके आंशिक आवन द्वारा सांद्रण से 60-65% हाइड्रेज़ीन प्राप्त होता है। इससे बेरियम आक्साइड, दाहक सोडा या पोटाश द्वारा निर्जलीकरण से अजल हाइड्रेज़ीन प्राप्त हो सकता है। अजल हाइड्रेज़ीन जल, मेथिल और एथिल ऐल्कोहॉल में सब अनुपात में मिश्र होता है। जलीय विलयन अमोनिया की अपेक्षा दुर्बल क्षारीय होता है, यह दो श्रेणी का लवण, क्लोराइड आदि, बनाता है। जलीय विलयन में हाइड्रेज़ीन प्रबल अपचायक होता है। ताँबे, चाँदी और सोने के लवणों से धातुओं को यह अवक्षिप्त कर देता है। द्वितीय विश्वयुद्ध में ईधंन के रूप में राकेट और जेट नोदक में यह प्रयुक्त हुआ था। इसको बड़ी सावधानी से संग्रह करने की आवश्यकता होती है क्योंकि यह सरलता से आर्द्रता, कार्बन डाइआक्साइड और ऑक्सीजन से अभिक्रिया देता है। इसके विलयन तथा वाष्प दोनों विषैले होते हैं। हाइड्रेज़ीन के वाष्प और वायु के मिश्रण जलते हैं।
हाइड्रेज़ीन के हाइड्रोजन कार्बनिक मूलकों द्वारा सरलता से विस्थापित होकर अनेक कार्बनिक संजात (derivatives) बनते हैं। एक ऐसा ही संजात फेनिल हाइड्रेज़ीन है जिसका आविष्कार एमिल फिशर ने 1877 ई. में किया था। इसकी सहायता से उन्होंने कार्बोहाइड्रेटों के अध्ययन में पर्याप्त प्रगति की थी। हाइड्रेज़ीन का एक दूसरा संजात अम्ल हाइड्रेज़ाइड (RCO2 N2 H4) है जो अम्ल क्लोराइड या एस्टर पर हाइड्रेज़ीन की अभिक्रिया से बनता है। ऐसे दो संजात सेमी कार्बेज़ाइड, CO (NH2) N2 H3 और कार्बोहाइड्रेज़ाइड CO(N2 H3)2 हैं जिनका उपयोग वैश्लेषिक रसायन में विशेष रूप से होता है।
डेयरडेविल
डेयरडेविल (मैथ्यू माइकल "मैट" मर्डोक) () मार्वल कॉमिक्स का काल्पनिक सुपरहीरो पात्र है। इसकी रचना लेखक-संपादक स्टेन ली और कलाकार बिल एवरेट ने की थी।
डेयरडेविल (फ़िल्म)
डेयरडेविल () २००३ में बनी अमेरिकी सुपरहीरो फ़िल्म है जिसका निर्देशन मार्क स्टीवेन जॉनसन ने किया है। यह मार्वल कॉमिक्स के इसी नाम के किरदार पर आधारित है व इसमें बेन एफ्लेक मैट मर्डोक के रूप में है जो एक अंधा वकील है जो न्याय के लिए डेयरडेविल बनकर अदालत के बाहर लड़ता है।
जेनिफ़र गार्नर
जेनिफ़र एनी एफ्लेक (, जन्म १७ अप्रैल १९७२) या जिन्हें उनके नाम जेनिफ़र गार्नर से जाना जाता है, एक अमेरिकी अभिनेत्री और फ़िल्म निर्माता है।
आराइन
आराईं () पंजाब और कुछ हद तक सिंध में बसने वाली एक जाति है। आराईं ज़्यादातर कृषि में जुटे हुए हैं और पारम्परिक रूप से अपनी खेती के स्वयं स्वामी रहे हैं। भारतीय उपमहाद्वीप में इस्लाम आने के पश्चात ये लगभग सभी मुसलमान हो गए। फिर भी इनकी हिन्दू कम्बोह लोगों के साथ सजातीयता रही है जो उनके सांझे पारिवारिक नामों में झलकती है। आराइंयों की कुल जनसँख्या लगभग १ करोड़ अनुमानित की गई है।
खत्री
खत्री () भारतीय उपमहाद्वीप के पश्चिमोत्तरी भाग में बसने वाली एक जाति है। इतिहास में कई खत्री राजा हुए हैं, जिन्होंने 2000 सालो तक राज किया। मूल रूप से खत्री पंजाब (विशेषकर वो हिस्सा जो अब पाकिस्तानी पंजाब है) से हुआ करते थे लेकिन वह अब राजस्थान, जम्मू व कश्मीर, उत्तराखंड, उत्तर प्रदेश, हिमाचल प्रदेश, हरयाणा, बलोचिस्तान, सिंध, गुजरात, ख़ैबर-पख़्तूनख़्वा के इलाक़ों में भी पाए जाते हैं। दिल्ली के पंजाबी लोगों में इनकी आबादी पर्याप्त हैं। इनका मुख्य पेशा राज्य को सम्भालना तथा चलाना, युद्ध का नेतृत्व करना और युद्ध करना होता है। ये जाति क्षत्रिय है। खत्री क्षत्रिय का अपभ्रंश रुप हैं। खत्री पंजाब की मुख्य जाति है जो हिन्दू हैं। कई ने सिख और इस्लाम को अपना लिया है। मुसलमान हो गए खत्री खोजा नाम से प्रसिद्ध है। ऐतिहासिक रूप से सभी सिख पंथ के सारे १० गुरु खत्री थे।
खत्री के कई उपजाति या अल्ल हैं। इनमें भी एक विशेष प्रकार का पदानुक्रम है। सबसे ऊपर "ढाई घर" आते हैं, जो हैं:- कपूर, खन्ना, गलहोत्रा,औल,मल्होत्रा। फिर आते हैं "बारह घर" जिनमें गुजराल, टंडन, चोपड़ा और वाही जैसी उपजाति आती हैं। इसके बाद "बावन घर" आते हैं। इन सबसे अलग खुखरायन बिरादरी नामक समूह है जिसमें कोहली, सेठी, आनन्द, भसीन, साहनी, सूरी और चड्ढा आते हैं। इनका मूल निवास स्थान नमक कोह था।
खत्री लोग अपने गोत्र या उपजाति को उपनाम के रूप में प्रयोग करते हैं। उपर वर्णित नामों के अलावा अन्य गोत्र/उपजाति नाम हैं:- बेदी, सोधी, धवन, भल्ला और तलवार।
इसके अलावा गुजरात में जो खत्री रहते हैं उन में शनिश्चरा, सोनेजी, मच्छर, विंछी, सौदागर, मामतोरा आदि आते हैं।
1) ढाई घर के खत्री- ये खत्रीयो में सबसे छोटी ट्राइब है जिसमें मुख्यतः 3/4 उपनाम (surname) होते है। जैसे कपूर खन्ना मेहरोत्रा/मल्होत्रा मेहरा आदि।
2) बारह घर के खत्री- ये खत्रीयो की एक ओर ट्राइब है जिसमें मुख्यतः 12 उपनाम(surname) होते है। जैसे गुजराल चोपड़ा वाही विज टंडन आदि।
3) बावनजाही खत्री- ये खत्रीयो की एक अन्य ट्राइब है जिसमें मुख्यतः 52 उपनाम(surname) पाए जाते है। जैसे ओबेरोय वोहरा सहगल धवन भल्ला बेदी सरीन आदि। इन्हें बावन जात के खत्री भी कहा जाता है।
4) अरोडवंशी खत्री- ये खत्रीयो में सबसे बड़ा समूह है जिसकी उत्पति महाराजा अरुट जी से मानी गयी है। इनमे से बहुत से अरोडवंशी अपने नाम के आगे अरोड़ा लगते है।  इनके लगभग 1000 उपनाम है जैसे बत्रा, छोकरा, बठला, आहूजा, तनेजा, खुराना, चुघ, चावला, वीरमानी, जुनेजा, हिंदुजा, नागपल, कालरा आदि
5) खुखरायन खत्री- ये भी खत्रीयो की एक ट्राइब है जिसकी उत्पत्ति खोखर नामक कबीले से हुई। मुहम्मद गोरी को मारने वाले राजा खोखार आनंद इसी ट्राइब से थे। इनमे भी कई उपनाम समलित है। जैसे पुरी आनंद सूरी सभरवाल साहनी कोहली काहडा आदि।
6) भाटिया खत्री- ये खत्रीयो की एक ओर ट्राइब है। पंजाब के भटनेर नामक स्थान में बसे खत्रीयो को भाटिया कहा गया। ये अपने उपनाम(surname) के साथ भाटिया शब्द का ही प्रयोग करते है। यह भाटी राजपूतो की उपशाखा से सम्बन्ध रखते है। इनकी कुलदेवी जेसेलमेर तनोट मे स्थित है ।
7) सूद खत्री- ये भी खत्रीयो की एक अन्य ट्राइब है जो अधिकतर पंजाब के मैदानी इलाक़ों में पाई जाती थी। ये भी अपने उपनाम(surname) के साथ सूद शब्द का ही प्रयोग करते है।
8) ब्रह्मक्षत्रिय खत्री - इनकी विशेष बस्ती, पंजाब, कच्छ, काठियावाड़, गुजरात, मध्यभारत, बम्बई और मारवाड़ में है।
इसके अतिरिक्त खत्रीयो में गोत्र का प्रचलन है जिसे ऋषि गोत्र भी कहा जाता है जिसे मुख्यतः खत्रीयो में यजोपवीत रस्म विवाह आदि पर बताया जाता है जैसे कौशल कश्यप मरीचि आदि।
__सूचीबद्ध__ __विषय_जोड़ें_कड़ी__
भ्रमरगीत सार
भ्रमरगीत सार आचार्य रामचन्द्र शुक्ल द्वारा सम्पादित महाकवि सूरदास के पदों का संग्रह है। उन्होने सूरसागर के भ्रमरगीत से लगभग 400 पदों को छांटकर उनको 'भ्रमरगीत सार' के रूप में प्रकाशित कराया था। इस पुस्तक में संग्रहित पद क्रमानुसार निम्नलिकित हैं:
"भ्रमरगीतसार" संपादक आचार्य रामचंद्रशुक्ल, उप संपादक विश्वनाथ प्रसाद मिश्र (नागरी प्रचारिणी ग्रंथमाला-83,वाराणसी नई दिल्ली कविशिरोमणि महात्मा सूरदासकृत)
ट्विटर पर सर्वाधिक फ़ॉलो किए जाने वालों की सूची
इस सूची में सोशल मीडिया मंच ट्विटर पर 50 सर्वाधिक फॉलो किये जाने वाले खाते दिए गये हैं। 28 जुलाई 2018 तक, अमेरिकी राष्ट्रपति बराक ओबामा 113 मिलियन करोड़ के लगभग फॉलोवरों के साथ प्रथम स्थान पर हैं। उनका खाता जून 2017 में 10 करोड़ फॉलोवरों का आँकड़ा पार करने वाला पहला खाता बना। औरमार्च २०२० में उनका खाता १३०मिलियन followers को पार कर गया
9 जुलाई 2018 को ट्विटर ने बहुत से फ़र्जी/बॉट खातों को निलम्बित कर दिया। परिणामस्वरूप स्वयं ट्विटर के खातें के फॉलोवरों में सर्वाधिक कमी हुई और वे 6.3 करोड़ से घटकर 5.5 करोड़ रह गये और वरीयता क्रम में वह 11वें से 16वें स्थान पर आ गया।
निम्नलिखित सूची सर्वाधिक 50 फॉलो किये जाने वाले खातों की है, जो कि उसकी निकटतम करोड़ संख्या के पास के आँकड़े हैं। इसके साथ ही खाताधारकों का व्यवसाय या क्रियाकलाप तथा सम्बन्धित देश भी सम्मिलित किया गया है।
! स्थान  ! class="unsortable" | परिवर्तन (मासिक) ! खाता नाम  ! खाताधारक ! फॉलोवर (करोड़ में) फॉलोवर (मिलियन में)  ! व्यवसाय/क्रियाकलाप ! देश
दरबारी कवि
दरबारी कवि
दरबारी कवि=दरबारी कवि किसी राजा या व्यक्ति के दरबार में रहते हैं, एंव उसी का गुणगान करते हैं!
अमेरिकन हॉरर स्टोरी
अमेरिकन हॉरर स्टोरी () अमेरिकी पद्यावली हॉरर-ड्रामा गल्प टेलीविज़न शृंखला है जिसका निर्माण रायन मर्फी और ब्रैड फॅलचक ने किया है। धारावाहिक का पहला सत्र हार्मन परिवार पर केन्द्रित है। परिवार में तीन सदस्य हैं: बॅन, विविएन और उनकी पुत्री वायलेट। परिवार विविएन के गर्भपात व बॅन के विवाहेतर संबंध के बाद नई शरुआत के लिए बोस्टन से लॉस एंजिल्स रहने चला जाता है। लॉस एंजिल्स में वे एक बहाल की हुई हवेली में रहने लगते हैं, इस तथ्य से अनजान कि घर उसके पूर्व निवासियों द्वारा प्रेतवाधित है।
शृंखला का संयुक्त राज्य अमेरिका में केबल टेलीविज़न चैनल FX पर प्रसारण होता है। इसका प्रीमियर अक्टूबर 5, 2011, को हुआ था और यह अपने छह सत्र पूरे कर चुकी है। अक्टूबर 2011 के अंत में FX ने घोषणा की थी कि शृंखला का दूसरे सत्र के लिए नवीकरण कर दिया गया है, व इसमें 13 प्रकरण होंगे जो बढ़ भी सकते हैं। दिसंबर 2011 में मर्फी ने अपनी दूसरे सत्र के लिए पात्रों और स्थान को बदलने की योजना की घोषणा की।
"अमेरिकन हॉरर स्टोरी" को टेलीविज़न आलोचकों और प्रशंसकों द्वारा सराहा गया था। कलाकारों की सामान्यतः सराहना की गई थी, विशेष रूप से जेसिका लैंग। शृंखला ने लगातार FX नॅटवर्क के लिए उच्च रेटिंग प्राप्त करीं, तथा अपने पहले सत्र के अंत के पश्चात यह वर्ष की सबसे बड़ी नई केबल शृंखला के रूप में उभरी।
भांड
भांड () उत्तर भारत, पाकिस्तान, नेपाल और बंगलादेश के पारम्परिक समाजों में लोक-मनोरंजन करने वाले लोगों को कहा जाता है जो समय के साथ एक भिन्न जाति बन चुकी है। भांडों द्वारा किये प्रदर्शन को कभी-कभी स्वांग कहा जाता है। भांडों में नाचने-गाने वाले, नाटक रचाने वाले, मसख़रे (मज़ाक बनाने वाले), कहानीकार और नक़्क़ाल (नक़ल करने वाले) सभी शामिल हैं।
उत्तर प्रदेश में भांड गाँव-गाँव जाकर लोक-मनोरंजन के लिए प्रदर्शन किया करते थे लेकिन बहुत से भांड अवध जैसे राजदरबारों से भी शाही परिवारों के मनोरंजन के लिए जुड़े हुए थे। आजकल पारम्परिक लोक-कलाओं के पतन के साथ बहुत से भांड समुदाय के लोग अन्य व्यापारों में लग गए हैं या फिर मज़दूरी करते हैं। उस्ताद-जमूरा भी भांडों का एक पसंदीदा नाटक-रूप था लेकिन अब यह कम देखा जाता है।
कश्मीर के ग्रामीन क्षेत्रों में में भांडों द्वारा रचाई 'पाथेर' (यानि कहानियाँ) पारम्परिक रूप से पसंद की जाती है। गाने-बजाने के साथ प्रदर्शित इन कहानियों में आदमी ही औरतों के पात्र भी निभाते हैं। अक्सर भांड पाथेर में कश्मीर के रेशियों (यह कश्मीर में सूफ़ी पथ के मध्यकालीन ऋषियों को कहा जाता है) पर आधारित इन कहानियों में व्यंग्य और तंज़ भी मिश्रित होता है।
पंजाब में नक़ल उतारने वाले भांड लोकप्रीय रहें हैं, जिन्हें अक्सर 'नक़लची' बुलाया जाता है। यह किसी जाने-माने व्यक्ति की नक़ल कर के और तंज़ का प्रयोग कर के, लोगों को हँसाने की कोशिश करते हैं।
जमूरा
जमूरा () एक प्रदर्शक-कलाकार होता है जो भारतीय उपमहाद्वीप के उत्तर भाग (विशेषकर उत्तर भारत और पाकिस्तान) के भांड, तमाशा और नौटंकी जैसी लोक-नाटक शैलियों में एक सहायक का काम करता है। जमूरे के साथ उसका मालिक होता है, जिसे अक्सर उस्ताद या मदारी कहते हैं। वैसे तो जमूरे का काम अपने उस्ताद के हर हुक्म का पालन करना होता है, लेकिन इसमें अक्सर वह कुछ ऐसी ग़लतियाँ या हरकतें करता है जिस से देखने वालों के लिए व्यंग्य या तंज़ पैदा होता है। उस्ताद-जमूरे के तमाशे को अन्य नामों से भी जाना जाता है, जैसे की मदारी-जमूरा, उस्ताद-बच्चा और मदारी-चेला।
क्योंकि जमूरे का काम अपने उस्ताद की बाते बिना टाले मानना होता है इसलिए भारत और पाकिस्तान की लोक-संस्कृति में अगर कोई आदमी या संस्थान किसी अन्य व्यक्ति के आदेश चुपचाप मान रही हो तो उसे तिरस्कार-पूर्वक ढंग से जमूरा कह दिया जाता है। मसलन कुछ समीक्षकों के हिसाब से संयुक्त राष्ट्र कहने को तो पूरी मानव जाति और सभी देशों के हित में काम करने वाली एक संसथान है लेकिन वास्तव में यह 'बड़ी ताक़तों का बच्चा जमूरा है'।
स्वांग
स्वाँग एक लोकनाट्य रूप है जिसमें किसी रूप को स्वयं में आरोपित कर उसे प्रस्तुत किया जाता है। राजस्थान राज्य के लोकनाट्य रूपों में एक परम्परा 'स्वांग' की भी है। स्वांग में किसी प्रसिद्ध रूप की नकल रहती है। इस प्रकार से स्वांग का अर्थ किसी विशेष, ऐतिहासिक या पौराणिक चरित्र, लोकसमाज में प्रसिद्ध चरित्र या देवी, देवता की नकल में स्वयं का शृंगार करना, उसी के अनुसार वेशभूषा धारण करना एवं उसी के चरित्र विशेष के अनुरूप अभिनय करना है। यह स्वांग विशेष व्यक्तित्व की नकल होते हुए भी बहुत जीवन्त होते हैं कि इनसे असली चरित्र होने का भ्रम भी हो जाता है।
बाल्टो
बाल्टो () एक १९९५ में बनी अमेरिकी एनिमेटेड रोमांच फ़िल्म है जिसका निर्देशन सिमोन वेल्स द्वारा और निर्माण एम्ब्लिमेशन द्वारा किया गया है। फ़िल्म इसी नाम के कुत्ते के असली जीवन पर आधारित है जिसने बच्चों को दिफ्थेरिया महामारी से १९२५ में बचाया था।
लायन्स गेट ब्रिज
लायन्स गेट ब्रिज () या जिसे आधिकारिक रूप से फर्स्ट नैरोज़ ब्रिज () भी कहते हैं एक रज्जु कर्षण सेतु है जो बरार्ड इनलेट को पार करते हुए वैंकूवर शहर, ब्रिटिश कोलंबिया को उत्तरी तट के उत्तरी वैंकूवर जिले, उत्तरी वैंकूवर के शहर और पश्चिमी वैंकूवर से जोड़ता है। इसे "लायन्स गेट" का शीर्षक द लायन्स पर्वत चोटियों के नाम पर दिया गया है।
कुणाल नय्यर
कुणाल नय्यर (जन्म ३० अप्रैल १९८१) एक भारतीय अभिनेता है। उनकी परवरिश नई दिल्ली में हुई थी। 1999 में कुणाल नय्यर यूनिवर्सिटी ऑफ पोर्टलैंड से साइंस में ग्रेजुएशन की डिग्री हासिल करने के लिए अमेरिका चले गए। इसके बाद साल 2004 में हॉलीवुड फिल्म 'S.C.I.E.N.C.E' से कुणाल ने अपने फिल्मी करियर की शुरुआत की। वे सीबीएस के धारावाहिक "द बिग बैंग थीअरी" में राजेश कूथ्रापल्ली की भूमिका के लिए जाने जाते हैं।
एशियाई हाथी
एशियाई हाथी "ऍलिफ़स" प्रजाति की एकमात्र जीवित जाति है जो पश्चिम में भारत से लेकर पूर्व में बोर्नियो द्वीप तक पाया जाता है। इसकी तीन उपजातियाँ पहचानी जाती हैं —"ऍलिफ़स मॅक्सिमस मॅक्सिमस" श्रीलंका में, भारतीय हाथी ("ऍलिफ़स मॅक्सिमस इन्डिकस") एशियाई मुख्यभूमि में, तथा "ऍलिफ़स मॅक्सिमस सुमात्रेनस" इंडोनीशिया के सुमात्रा द्वीप में। एशिया में यह ज़मीन का सबसे बड़ा जीवित प्राणी है। सन् १९८६ ई. से ने इसे विलुप्तप्राय जाति की सूचि में डाला है क्योंकि पिछली तीन पीढ़ियों (क़रीब ६० से ७५ वर्ष) से इसकी आबादी में ५० प्रतिशत की गिरावट पायी गई है। यह जाति वस्तुतः आवासीय क्षेत्र की कमी, अधःपतन तथा विखण्डन का शिकार हुई है।सन् २००३ ई. में इसकी जंगली आबादी ४१,४१० तथा ५२,३४५ के बीच आंकी गई थी। एशियाई हाथी दीर्घायु होते हैं; सबसे लम्बी आयु ८६ वर्ष की दर्ज की गई है। सदियों से इस जानवर को दक्षिणी तथा दक्षिण पूर्वी एशिया में पालतू बनाया गया है तथा इसका विभिन्न प्रकार से उपयोग किया गया है। प्राचीन भारत में इसको घोड़ों की तरह सेना में प्रयोग किया जाता था। इसको धार्मिक जुलूसों में भी इसतेमाल किया जाता है। आधुनिक काल में इसे जंगल से पेड़ों के लट्ठे ढोने के काम में लाया जाता है। इसको पर्यटकों को, तथा राष्ट्रीय उद्यानों में सवारी कराने में भी इस्तेमाल किया जाता है।जंगली हाथियों को देखने के लिए विदेशी पर्यटक उन जगहों में आते हैं जहाँ उनके दिखने की सबसे ज़्यादा संभावना होती है;इससे राज्य को आमदनी भी होती है, लेकिन ऐसी जगहें ख़तरनाक होती हैं क्योंकि जंगली हाथी क़ाफ़ी आक्रामक होते हैं और मनुष्य की उपस्थिति में भगदड़ मचाते हैं जिससे खेती को क़ाफ़ी नुकसान होता है और ऐसी अवस्था में हाथी गाँवों में घुसकर जान-माल को नुकसान पहुँचाते हैं।
एशियाई हाथी अपने अफ़्रीकी रिश्तेदारों से आकार में छोटे होते हैं, इनका सर इनके शरीर का सबसे ऊँचा हिस्सा होता है। इनकी पीठ या तो उभरी होती है या समतल। इनके कान भी अफ़्रीकी हाथी की तुलना में छोटे होते हैं। इनके २० जोड़ी पसलियाँ तथा पूँछ में ३४ हड्डियाँ होती हैं। इनके पैरों में नाख़ून अधिक होते हैं - पाँच अगले पैरों में तथा चार पिछले पैरों में।
बड़े नर हाथी ५,४०० कि. तक वज़नी और कन्धों तक ३.२ मी. ऊँचे हो सकते हैं। मादा हाथी ४,१६० कि. तक वज़नी और कन्धों तक २.५४ मी. तक ऊँचे हो सकती हैं। इनकी अस्थियों का वज़न शरीर के कुल वज़न का तक़रीबन १५ प्रतिशत होता है।
भौमिकी का इतिहास
भौमिकी का इतिहास बहुत पुराना है। शायद 'पृथ्वी की उत्पत्ति' सम्बन्धी विचारों को सबसे पहला भूवैज्ञानिक विचार कहा जा सकता है।
समकालिक कक्षा
एक समकालिक कक्षा (synchronous orbit), वह एक कक्षा है जिसमें एक परिक्रमा करते हुए पिंड (आमतौर पर एक उपग्रह) की कक्षीय अवधि, उस पिंड की औसत घूर्णी अवधि के बराबर होती है जिसकी वह परिक्रमा कर रहा है (आमतौर पर एक ग्रह) और एक ही घुमाव की दिशा में जैसी उस पिंड की है।
हाथीदाँत
हाथीदाँत या गजदन्त हाथी के उन दो दाँतों को कहते हैं जो हाथी के मुँह से बाहर निकले होते हैं और बहुमूल्य माने जाते हैं। पुराने समय में इनसे कई प्रकार की बहुमूल्य वस्तुएँ निर्मित की जाती थीं, यहाँ तक की मनुष्य के नकली दाँत भी इनसे बनते थे। हाथीदाँत के कारण हाथियों का अवैध शिकार किया जाता है तथा उनकी संख्या तेज़ी से गिरने के कारण वह जंगल में संकटग्रस्त हो गये हैं। यही कारण है कि अन्तर्राष्ट्रीय स्तर पर हाथीदाँत के व्यापार पर रोक लगा दी गई है। हाथीदाँत के कई सजावटी और व्यावहारिक उपयोग हैं। जिन मै हाथ मै पहन ने की चूडियाँ, कंगन ,गहने रखने के बक्से आदि शामिल हैं ! प्लास्टिक के ईजाद से पहले, यह बिलियर्ड गेंदों, पियानो चाबियों, स्कॉटिश बैगपाइप (वाद्ययंत्र), बटन और विस्तृत सजावटी सामान के लिए इस्तेमाल किया गया था। फिर हाथीदाँत के लिए कृत्रिम विकल्प विकसित किये गये। प्लास्टिक पियानो चाबियों को पियानो के जानकार एक निम्न विकल्प मानते हैं, हालांकि हाल में विकसित अन्य कृत्रिम सामग्री हाथीदाँत से बनी पियानो चाबियों का बेहतर अहसास कराती हैं।
अवैध शिकार
अवैध शिकार या उन जीवों के शिकार को कहते हैं जो क़ानून द्वारा संरक्षित हैं और जिनके शिकार पर या तो राष्ट्रीय या अंतर्राष्ट्रीय स्तर पर पाबन्दी लगाई गई हो। इसमें जंगली पौधों या जानवरों को शिकार, कटाई, मछली पकड़ने, या फँसाने के माध्यम से अवैध या गैरकानूनी रूप से ले जाना शामिल है। यह शब्द केवल जंगली पौधों और जानवरों के लिए लागू होता है और यह अगर पालतू जानवर या खेती के साथ किया जाए तो इसे चोरी का दर्जा दिया जाता है न कि अवैध शिकार का।
क्या कारण है कि वन्यजीवों का अभी भी शिकार हो रहा है।
अतः निम्न कारणों से सिद्ध होता है कि वन्य जीव का शिकार क्यों और क्यों हो रहा है।
टॉम हार्डी
एडवर्ड थॉमस "टॉम" हार्डी () (जन्म 15 सितंबर 1977) एक अंग्रेज़ अभिनेता होने के साथ पटलेखक और निर्माता भी हैं। उनका फ़िल्मी कैरियर रिड्ली स्काॅट की 2001 में रिलिज खाड़ी युद्ध आधारित फ़िल्म ब्लैक हाॅक डाउन से हुई थी। हार्डी की अन्य चर्चित अभिनीत फ़िल्में जो रही, उनमें शामिल है; विज्ञान-फैंटसी फ़िल्म (2002), अपराध फ़िल्म राॅकएनराॅला (2008), बायोग्राफिक्ल सायकोलाॅजिक्ल ड्रामा ब्रोनसन (2008), विज्ञान-फंतासी थ्रिलर इंसेप्शन (2010), खेल ड्रामा वाॅरियर (2011), शीत युद्ध आधारित फ़िल्म टिंकर टेलर साॅल्जर स्पाई (2011), अपराध ड्रामा लाॅलेस़ (2012), ड्रामा लाॅके (2013), माफिया आधारित द ड्राॅप (2014), और बायोग्राफिक्ल वेस्टर्न थ्रिलर द रेवेनैंट (2015), जिनके लिए अकादमी अवार्ड में बतौर उन्हें सर्वश्रेष्ठ सह-अभिनेता से नामांकित किया गया। उनकी कुछ सर्वाधिक लोकप्रिय किरदार बेन का था, जिसमें उन्होंने सूपरहीरो फ़िल्म द डार्क नाईट राइसेस (2012) में मुख्य खलनायक की भूमिका की थी, फिर भविष्यकालीन एक्शनपैक्ड फ़िल्म (2015) के नायक "मैड" मैक्स राॅकटेनस्की के बाद, अपराध थ्रिलर लेजेण्ड (2015) में उन्होंने क्रैय ट्विन की अदाकारी भी की।
वहीं टेलीविजन पर हार्डी की बतौर अभिनेता की शुरुआत एचबीओ चैनल की युद्ध ड्रामा धारावाहिक बैण्ड ऑफ ब्रदर्स (2001) से की, फिर बीबीसी की ऐतिहासिक ड्रामा धारावाहिक द वर्जिन क्वीन (2005), आईटीवी की वुदरिंग हाइट्स (2008), द स्काई 1 के ड्रामा धारावाहिक द टेक (2009), और फिर बीबीसी की ब्रिटिश हिस्ट्रीकल अपराध ड्रामा की टेलीविजन धारावाहिक पिकी ब्लायंडर्स (2013) इसमें शामिल है।
हार्डी अक्सर ब्रिटिश एवं अमेरिकी स्टेज पर अपनी परफाॅर्मेंस देते रहे हैं। उन्हें 2003 मे निर्मित अरेबिया वी वुड ऑल बी किंग्स में निभाए किरदार स्कैंक के लिए द लाॅरेंस ऑलिवर अवार्ड से बतौर सर्वश्रेष्ठ समर्पित नव-अभिनेता के रूप में नामांकित के लिए गया, और फिर 2003 में उन्हें "अरेबिया वी वुड बी किंग्स" और "लुका इन ब्लड" के लिए लंदन इवनिंग स्टैंडर्ड थियेटर अवार्ड की ओर से बतंर बेहतरीन नव-अभिनेता के खिताब से नवाजा गया। उनकी पहली बतौर नाटक निर्माता 2007 "द मैन ऑफ मोड" और 2010 में नाट्य निर्देशक फिलिप सेमाॅर हाॅफमैन की "द लांग रेड रोड" में अदाकारी के लिए समीक्षकों की ओर से भरपूर प्रशंसा मिली।
अपने माता-पिता की एक लौती संतान, हार्डी का जन्म 15 सितंबर 1977 को लंदन के हैमरस्मिथ नगर में हुआ था, व इनका पालन-पोषण लंदन के ही ईस्ट शीन में हुआ। इनकी माँ, एन (जन्म नाम एन बैरेट), एक कलाकार और चित्रकार हैं, जिनका परिवार आयरिश कैथोलिक था। इनके पिता, एडवर्ड "चिप्स" हार्डी, एक विज्ञापन और कॉमेडी लेखक हैं। हार्डी ने दो निजी स्कूलों, रीड स्कूल और टॉवर हाउस स्कूल में अध्ययन किया, फिर रिचमंड ड्रामा स्कूल में और बाद में ड्रामा सैंटर लंदन में शिक्षा प्राप्त करी।
हार्डी ने युद्ध नाटकों में अपने कैरियर की शुरूआत करी, इन्होंने एचबीओ और बीबीसी की पुरस्कार विजेता लघु शृंखला "बैंड ऑफ ब्रदर्स" में संयुक्त राज्य अमेरिका सेना के प्राइवेट (सिपाही) जॉन जॅनोवैक की भूमिका निभाई थी। इन्होंने अपने फीचर फ़िल्म कैरियर की शुरुआत रिडले स्कॉट की 2001 की ब्लैक हॉक डाउन से की।
अर्ध दीर्घ अक्ष
मुख्य अक्ष (major axis) एक दीर्घवृत्त का सबसे लंबा व्यास है, एक रेखा जो केंद्र और दोनों नाभियों से होकर गुजरती है, इसके छोर आकार के सर्वाधिक दूरी के बिंदु है। मुख्य अक्ष का आधा अर्द्ध-मुख्य अक्ष (semi-major axis) है और इस तरह नाभि से होकर केंद्र से दीर्घवृत्त के किनारे तक जाती है; अनिवार्य रूप से, यह कक्षा के सबसे दूरस्थ बिन्दुओं से ली गई, कक्षा की त्रिज्या की एक माप है। वृत्त के विशेष मामले में, अर्द्ध-मुख्य अक्ष एक त्रिज्या है। एक तरह से सोचे तो अर्द्ध-मुख्य अक्ष एक दीर्घवृत्त की सबसे लम्बी त्रिज्या है।
उपजाति
उपजाति, जिसे अंग्रेज़ी में कहते हैं, जीवों के किसी जाति के अंतर्गत एक से अधिक वर्गीकरण को कहते। कोई उपजाति अपने आप में नहीं पहचानी जा सकती है: एक उपजाति किसी जाति की दो या अधिक उपजातियों में से एक हो सकती है। जाति की एक उपजाति नहीं हो सकती। यह संभव है कि किसी जाति की केवल एक ही उपजाति जीवित हो - जैसा कि मनुष्य में पाया जाता है। वह प्राणी जो एक ही जाति की विभिन्न उपजातियों के सदस्य हैं, एक दूसरे से समागम करने में समर्थ होते हैं और उपजाऊ संतानें पैदा कर सकते हैं। उपजातियों के आपस के लक्षण उतने भिन्न नहीं होते हैं जितना जातियों के आपस में, लेकिन उनके लक्षण वंश (race या breed) से ज़्यादा भिन्न होते हैं। उपजाति के अभिलक्षण मूलतः भौगोलिक दृष्टि से अलग-थलग पड़ने के कारण विकसित होते हैं।